《偈一百二十首 其一一六》
宋代·释怀深

不唯亦足，亦乃亦口。不唯亦口，亦乃亦手。不唯亦手，亦乃亦心。

亦心不亦口，日日嫌佛丑。亦口不亦手，累及眉头皱。

亦手不亦心，罪过转弥深。亦足更亦口，蚁子衔椀走。

亦口更亦手，垂杨生左肘。亦手更亦心，大地是黄金。

要得一夏安乐，细看两重注脚。山僧恁么说话，大似不龟手之药。

明珠一颗价难酬，不是知音便暗投。翻笑药山空费力，水清鱼现不吞钩。

作者简介：释怀深（一○七七～一一三二），号慈受，俗姓夏，寿春六安（今属安徽）人。年十四祝发受戒。公四年，访道方外。徽宗崇宁初，往嘉禾依净照于资圣寺悟法。政和初，出住仪真资福寺。三年（一一一三），先后居镇江府焦山寺、真州长芦寺。七年，居建康府蒋山寺。钦宗靖康间住灵岩尧峰院（《中吴纪闻》卷六）。高宗绍兴二年卒，年五十六。为青原下十三世，长芦崇信禅师法嗣。事见《慈受怀深禅师广录》，《嘉泰普灯录》卷九、《五灯会元》卷六有传。